Selvom Gazprom ikke vil sælge gas til Ørsted, kan Danmark fortsat skaffe gas fra anden side. Til at starte med vil det være oplagt at købe gassen fra europæiske lande, der endnu ikke har fået den kolde skulder af Gazprom.
De bedste muligheder for køb af gas uden for Europa er fra Nordafrika og Mellemøsten i form af det, der hedder LNG – flydende naturgas – som bliver sejlet hertil.